C 301/14
RO
Jurnalul Oficial al Uniunii Europene
5.8.2022
22. subliniază că ar putea fi posibilă înființarea unei grupări europene de cooperare teritorială (GECT) care să implice un partener dintr-un singur stat membru al UE, inclusiv din regiunile sale ultraperiferice, și o singură autoritate locală sau regională din Regatul Unit, și sugerează că statele membre ale UE ar putea lua în considerare acest instrument, dacă este în concordanță cu cooperarea sa teritorială, în încercarea de a colabora cu Regatul Unit;
23.
regretă faptul că impactul Brexitului nu a fost luat în considerare de Comisia Europeană în cel de-al 8-lea raport privind coeziunea.
Impactul a contribuit la perturbarea economiei, a cooperării interregionale, a ecosistemelor de cercetare, a sistemelor de formare și a demografiei în multe regiuni ale UE.
Comitetul European al Regiunilor ar dori ca evoluțiile geopolitice să fie mai bine luate în considerare în abordarea prospectivă pentru perioada de după 2027;
24.
salută faptul că orașele și regiunile din Regatul Unit sunt încă implicate activ în numeroase rețele și asociații ale UE, cum ar fi Congresul Autorităților Locale și Regionale al Consiliului Europei, și se preconizează că vor rămâne în anumite cadre asociative europene, cum ar fi Conferința regiunilor maritime periferice (CRMP), Eurocities și Consiliul localităților și regiunilor europene (CLRE), și că aceste mecanisme asigură un schimb excelent de experiență între autoritățile locale și regionale din Regatul Unit și autoritățile locale și regionale din UE;
25. își exprimă încrederea că cooperarea dintre autoritățile locale și regionale din UE și din Regatul Unit va continua prin înfrățire, având în vedere că aproximativ 100 de orașe din Regatul Unit (9) au o legătură de înfrățire cu orașe din statele membre ale UE; îndeamnă parteneriatele să exploreze în continuare posibile metode de finanțare pentru a sprijini această activitate, deoarece aceste parteneriate promovează schimbul de bune practici, înțelegerea reciprocă și valorile comune, și sunt esențiale pentru un mod de viață european;
26. recunoaște importanța schimburilor educaționale pentru mobilitatea studenților și cercetarea comună, precum și pentru dezvoltarea competențelor lingvistice și a legăturilor umane, și sprijină eforturile administrațiilor descentralizate din Regatul Unit de a deschide noi căi de cooperare dincolo de cadrul Acordului comercial și de cooperare.
27.
salută cu căldură în special programul „Taith” din Țara Galilor (10) și programele internaționale de schimb pentru învățare din Țara Galilor și Scoția, care pot compensa cel puțin parțial retragerea Regatului Unit din programul Erasmus+ și pot acoperi lacunele neacoperite de programul național britanic Turing (11);
28. constată că există o tendință vizibilă de bilateralizare a relațiilor la nivel subnațional, după cum o demonstrează deschiderea reprezentanțelor regiunilor UE la Londra și în alte locuri din UK.
Națiunile descentralizate din Regatul Unit urmăresc strategii de „națiuni deschise către lume”, care acordă prioritate relațiilor bilaterale cu regiunile europene.
În Anglia, orașele și zonele metropolitane inițiază, de asemenea, proiecte de cooperare bilaterală, după cum reiese din parteneriatul Greater Manchester – Renania de Nord-Westfalia.
Deși salută relațiile bilaterale, CoR sugerează că această bilateralizare nu ar trebui să fie în detrimentul autorităților locale și regionale din țările cu capacități mai slabe la nivel subnațional, iar acest sprijin nu ar trebui perceput ca intrând în concurență cu obiectivul CoR de a obține o recunoaștere instituțională a dimensiunii subnaționale a relației dintre UE și Regatul Unit;
29. consideră că există perspective nevalorificate de cooperare între autoritățile locale și regionale din UE și din Regatul Unit în ceea ce privește abordarea în comun a provocărilor comune, cum ar fi acordarea de asistență umanitară, gestionarea durabilă a Mării Nordului, a Canalului Mânecii și a Mării Irlandei, precum și combaterea la nivel global a schimbărilor climatice, punerea în aplicare a obiectivelor de dezvoltare durabilă la nivel local și regional și trecerea la un turism mai durabil și digitalizat.
În acest sens, sprijină ideea lansată de Regatul Unit și Franța de a asigura salarii minime pentru navigatorii și lucrătorii care operează pe legături intraeuropene, adică și între Regatul Unit și Uniunea Europeană;
30. subliniază că relația dintre regiunile UE și cele ale Regatului Unit se bazează, de asemenea, pe patrimoniul cultural comun, pe limbi și pe legături celtice (lingvistice), printre altele, pe valori europene și istorii împărtășite de cetățenii noștri;
(9) (10) (11)
Oficiul Național de Statistică, Regatul Unit, date din 2018, publicate în septembrie 2020: https://www.ons.gov.uk/ peoplepopulationandcommunity/populationandmigration/populationestimates/datasets/twinnedtownsandsistercities Program cu o durată de cinci ani (2022-2026), lansat în februarie 2022, care dispune de o finanțare din partea guvernului galez de până la 65 de milioane de euro.
Care nu oferă reciprocitate, are o durată de un an și se concentrează mai curând pe personalul didactic universitar decât pe studenți.